Patrickin koti oli erinomainen rentoutumista ja ruuanlaittoa varten. Tunnelma oli kotoisa ja yhteisesti jaettavat tilat olivat isot, joten saimme myös olla rauhassa kun halusimme. Oli myös mukava tutustua muihin vieraisiin, koska asunnossa on yhteensä 3 vierashuonetta. Yövyimme 10 yötä yläkerran kahdenhengen huoneessa, joka oli viihtyisä ja siisti. Huoneessa oli tarpeeksi kaappi- ja laatikkotilaa tavaroillemme ja pöytä oli hyvä tietokonetyöskentelyyn.
Majoitus on erittäin hyvien bussiyhteyksien (ks. ATHOP ja AT Mobile app, joka toimii kuin Suomen reittioppaat) varrella ja mm. Beach Havenin pienet kaupat olivat 10-15min kävelymatkan päässä. Isoon ruokamarkettiin, New Worldiin, pääsee helposti bussilla 25min ja Aucklandin keskustaan joko bussilla (n. 45min) tai lautalla (n. 1h10min). Glenfield on 15min päässä ja sieltä löytyy iso ostoskeskus sekä ruokapaikkoja kuten Postman's Leg. Birkendalessa 25min bussimatkan päässä on paljon pieniä kauppoja, kahviloita ja ravintoloita sekä ostoskeskus.
Patrickin kotona on 3 kissaa ja satunnaisesti kaksi koiraa, joten eläinrakkaat ihmiset viihtyvät varmasti. Patrick huolehti yleisten tilojen siisteydestä hyvin, joten eläinkoti ei ollut minkäänlainen ongelma. Parasta paikassa oli hyvin varustettu keittiö kaikkine mausteineen, jotka olivat vieraiden käytettävissä. Kahvia ja teetä(runsas valikoima) sai käyttää myös vapaasti. Uima-allas ja kajakointimahdollisuus olivat ihana bonus! Piha on erittäin kaunis ja täynnä upeita subtrooppisia kasveja. Lähiseudulla on myös kivoja luontopolkuja.